hu hu en hu hu hu hu en en hu en hu hu hu hu en hu hu hu pl hu hu hu hu hu hu hu hu hu hu hu hu hu hu hu hu hu hu en hu hu de hu it hu hu hu hu hu hu hu de hu hu hu hu hu hu
Elkészülhet egy ötödik John Wick film is? - Puliwood
| 2022 augusztus 13. 17:00
A franchise jövőjéről beszélt a rendező.
Július végén az első fotó mellett végre megkaptuk az első előzetest is a John Wick franchise negyedik filmjéről, amely új szintre emeli majd nem csak a történet nagyvolumenűségét, de az akciójeleneteket is. Hogy ezt követően mi lesz a franchise sorsa még nem tudni, de a rendező Chad Stahelski nemrég beszélt egy kicsit arról, hogy mire számíthatnak a rajongók.
Stahelski a Collider egyik munkatársának nyilatkozott legújabb filmjének, a Day Shiftnek a promótálása közben (ebben produceri feladatokat lát el), amikor azt a kérdést tette fel neki az újságíró, hogy a 2020 augusztusában zöld utat kapó John Wick 5. elkészítése még mindig napirenden van-e. A rendező válaszában elmondta, hogy ezt a döntést a stúdióra bízza, hiszen ők hozzák meg a végső döntést arról, hogy folytatják-e a filmet. Azt is megmagyarázta, hogy miért nem tudja igazán, mikor ér véget a franchise, mondván, hogy az első film is váratlanul nagy sikert aratott.
[Jelenleg] a stúdió feltett szándéka, hogy folytassa a franchise-t. De semmi konkrétumot nem tudok. Az első rész is csak egy hülyeségnek indult. Csináltunk egy szórakoztató kis akciófilmet, amit szívesen megnéznénk mi magunk is bármikor. És nézd meg, mi lett belőle: kilenc évvel később teljesen megváltoztatta az életünket. Az enyémet, Keanuét és sok másét is. És az emberek még mindig többet akarnak látni ebből a világból.
Bár a rendező és Reeves párosa szívesen hajszolna más projekteket is, Stahelski tisztázta, hogy valószínűleg le fognak ülni és elkezdik kidolgozni a John Wick 5. történetét:
Nincs kétségem afelől, hogy egy év múlva elkezdünk sóvárogni, hogy: "Igen, itt az ideje, hogy csináljunk egy Wick-et". Minden alkalommal ez volt a múltban, szó szerint minden Wicket Japánban írtunk - vagy legalábbis az alapötletét lefektettük a következő fejezetnek - az Imperial Hotelben, egy sajtókörútunkon. Néhány pohár Yamazakival vagy Hibikivel kezdődik, a következő pillanatban pedig már ott tartunk, hogy: "Nem is tudtam, hogy ezt meg tudjuk csinálni." Mindig így kezdtük el írni őket.
A hivatalos zöld útra minden bizonnyal a negyedik rész debütálásáig várnunk kell, de nincs kétségünk afelől, hogy ez a kaland is nagyon sikeres lesz. A John Wick 4. 2023. március 24-én érkezik a mozikba.
Rengeteg hír, cikk és kritika vár ezen kívül is a Puliwoodon. Iratkozz fel a hírlevelünkre, mert kiválogatjuk neked azokat, amikről biztosan nem akarsz lemaradni.
Kijelentem, hogy az adatkezelési nyilatkozat tartalmát megismertem és azt elfogadom.
Jöhet még több film, sorozat, könyv, képregény? Katt ide!
Címkék: #john wick #john wick 5 #keanu reeves #chad stahelski
comments powered by Disqus.
Cinefesten jártunk, jó (?) filmeket láttunk - PuliCast
Podcast | 2022.09.29 14:00
Szörnyeteg: A Jeffrey Dahmer-sztori - Kritika
A meggyalázott róka és egy új Maszk - A legszégyenteljesebb folytatások 1. rész
BREAKING: megérkezett a The Last of Us tévésorozat első előzetese
Kiderült, mikor érkezik a következő The Witcher sorozat, illetve a Vaják 3. évada
Computerworld.hu | GameStar.hu | PCWorld.hu | Puliwood.hu | Zoldpalya.hu
Kiadó: Project029 Magyarország Szolgáltató Kft. - Impresszum - Hirdetési ajánlatunk - Adatvédelmi elveink
Úgy tűnik, AdBlockert használsz, amivel megakadályozod a reklámok megjelenítését. Amennyiben szeretnéd támogatni a munkánkat, kérjük add hozzá az oldalt a kivételek listájához, vagy támogass minket közvetlenül! További információért kattints!
Engedélyezi, hogy a https://www.puliwood.hu értesítéseket küldjön Önnek a kiemelt hírekről? Az értesítések bármikor kikapcsolhatók a böngésző beállításaiban.